Populærmusik og lydproduktion står frem som en nyskabelse på det danske uddannelsesmarked, men er alligevel tæt forbundet med universitetets musikvidenskabelige uddannelse, der har eksisteret siden 1976. Der er tale om en treårig bacheloruddannelse med markant satsning på det kreative og praktisk udøvende i kombination med akademiske studier og kurser, der er relevante for arbejde inden for populærmusikkens områder. Gennem studiet lærer man at arrangere, komponere, producere og udføre moderne populærmusik, og man lærer sideløbende at analysere og formidle dens særlige udtryksformer. I kurser og workshop beskæftiger man sig bl.a. med musik og lyd i sammenhæng med reklamer, film og TV-programmer, ligesom man lærer at bruge moderne IT-baserede værktøjer på højt niveau. Hvor det teoretiske arbejde giver et godt fundament for at man kan beskæftige sig med en bred vifte af musikalske stilarter på tværs af historiske og kulturelle skel, sikrer de praktiske aktiviteter at man bliver i stand til at udtrykke sig instrumentalt og kompositorisk inden for forskellige stilarter og genrer.
Fra september lyder der nye toner på universitet i Aalborg. En ny studieretning med moderne populærmusik som jazz, slagermusik og rock åbner, hvor studerende kan uddanne sig i musikkens univers